กกต.แนะนำประชาชนตรวจสอบสิทธิเลือกตั้ง ด้วยแอปพลิเคชัน Smart Vote เพื่อความสะดวกและรวดเร็ว
สำนักงานคณะกรรมการการเลือกตั้ง ให้คำแนะนำสำหรับผู้ที่จะเดินทางไปใช้สิทธิเลือกตั้ง เพื่อความสะดวกและรวดเร็ว ในการตรวจสอบข้อมูลการใช้สิทธิเลือกตั้ง ส.ส. 2566 ของผู้มีสิทธิเลือกตั้ง สามารถตรวจสอบรายละเอียดต่างๆ อาทิ หน่วยเลือกตั้ง ลำดับที่ในการเลือกตั้ง ผ่านทางแอปพลิเคชัน Smart Vote หรือเว็บไซต์ กรมการปกครอง เพียงแค่กรอกเลขบัตรประจำตัวประชาชน ก็สามารถดำเนินการตรวจสอบข้อมูลได้ทันทีทั้งนี้สามารถติดตามรายละเอียดเพิ่มเติมได้ที่ เว็บไซต์สำนักงานคณะกรรมการเลือกตั้ง www.ect.go.th